b'\n_START_ARTICLE_\nIndbyrdes primisk\n_START_PARAGRAPH_\nI talteorien siges to heltal a og b at v\xc3\xa6re indbyrdes primiske eller relative primtal, hvis de eneste tal, der g\xc3\xa5r op i begge tal, er 1 og \xe2\x88\x921, eller, \xc3\xa6kvivalent, hvis deres st\xc3\xb8rste f\xc3\xa6lles divisor er 1._NEWLINE_Eksempelvis er 6 og 35 indbyrdes primiske, men 6 og 27 er ikke, da 3 g\xc3\xa5r op i begge tal. Tallene 1 og \xe2\x88\x921 er indbyrdes primiske med alle andre heltal. 0 er kun indbyrdes med 1 og \xe2\x88\x921_NEWLINE_En hurtig m\xc3\xa5de at bestemme om to tal er indbydes primiske er givet ved Euklids algoritme._NEWLINE_Eulers totientfunktion (eller Eulers phifunktion) af et naturligt tal n er antallet af tal mellem 1 og n, der er indbyrdes primiske med n.'